ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการใช้บริการข้ามโครงข่ายโทรศัพท์เคลื่อนที่ภายในประเทศพ.ศ. ๒๕๕๖ โดยที่เป็นการสมควรกำหนดหลักเกณฑ์และวิธีการใช้บริการข้ามโครงข่ายโทรศัพท์เคลื่อนที่ภายในประเทศเพื่อสนับสนุนการแข่งขันโดยเสรีอย่างเป็นธรรมและให้ผู้ใช้บริการสามารถใช้บริการโทรศัพท์เคลื่อนที่ได้ครอบคลุมพื้นที่ภายในประเทศอาศัยอำนาจตามความในมาตรา ๒๗ (๖) (๘) และ (๒๔) มาตรา ๒๙ ประกอบมาตรา๘๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบมาตรา ๒๕ และมาตรา๒๖ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงกำหนดหลักเกณฑ์และวิธีการใช้บริการข้ามโครงข่ายโทรศัพท์เคลื่อนที่ภายในประเทศไว้ดังต่อไปนี้ข้อ ๑ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องการใช้บริการข้ามโครงข่ายโทรศัพท์เคลื่อนที่ภายในประเทศ พ.ศ. ๒๕๕๖ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ และคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนการใช้บริการข้ามโครงข่ายโทรศัพท์เคลื่อนที่ภายในประเทศให้เป็นไปตามหลักเกณฑ์และวิธีการที่กำหนดในประกาศนี้โดยไม่อยู่ภายใต้บังคับตามประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ในส่วนที่เกี่ยวกับการใช้โครงข่ายโทรคมนาคมข้อ ๔ ในประกาศนี้คณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมแบบที่สามที่ให้บริการโทรศัพท์เคลื่อนที่ตามขอบเขตที่ได้รับอนุญาตตามกฎหมายว่าด้วยการประกอบกิจการโทรคมนาคมและให้หมายความรวมถึงผู้ได้รับอนุญาตสัมปทาน หรือสัญญาให้ประกอบกิจการโทรคมนาคมจากบริษัท ทีโอที จำกัด (มหาชน)หรือบริษัท กสท โทรคมนาคม จำกัด (มหาชน)เพื่อให้บริการโทรศัพท์เคลื่อนที่อยู่ก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ ใช้บังคับบริการข้ามโครงข่ายโทรศัพท์เคลื่อนที่ภายในประเทศ หมายความว่าการให้บริการข้ามโครงข่ายโทรศัพท์เคลื่อนที่ภายในประเทศของผู้รับใบอนุญาตที่ให้บริการข้ามโครงข่าย(visited network)แก่ผู้รับใบอนุญาตที่ใช้บริการข้ามโครงข่าย (home network)เพื่อให้ผู้ใช้บริการของผู้รับใบอนุญาตที่ใช้บริการข้ามโครงข่ายสามารถใช้บริการโทรศัพท์เคลื่อนที่ในเขตพื้นที่ซึ่งไม่มีสัญญาณโทรศัพท์เคลื่อนที่ของตนครอบคลุมถึงได้ข้อเสนอการใช้บริการข้ามโครงข่ายโทรศัพท์เคลื่อนที่ภายในประเทศ หมายความว่าข้อเสนอให้บริการเข้าถึงเพื่อใช้โครงข่ายโทรศัพท์เคลื่อนที่ภายในประเทศตามหลักเกณฑ์และวิธีการที่กำหนดในประกาศนี้ซึ่งจัดทำโดยผู้รับใบอนุญาตที่ให้บริการข้ามโครงข่ายหมวด ๑หมวดทั่วไป ข้อ ๕ผู้รับใบอนุญาตมีหน้าที่ให้บริการข้ามโครงข่ายโทรศัพท์เคลื่อนที่ภายในประเทศตามหลักเกณฑ์และวิธีการที่คณะกรรมการกำหนดในประกาศนี้ยกเว้นกรณีโครงข่ายโทรศัพท์เคลื่อนที่ของผู้รับใบอนุญาตไม่สามารถทำงานร่วมกับ (non - interoperability)โครงข่ายโทรศัพท์เคลื่อนที่ของผู้รับใบอนุญาตรายอื่นได้ด้วยเหตุแห่งมาตรฐานและเทคโนโลยีที่ใช้ในการให้บริการแตกต่างกันการให้บริการข้ามโครงข่ายโทรศัพท์เคลื่อนที่ภายในประเทศตามวรรคหนึ่งให้ผู้รับใบอนุญาตปฏิบัติต่อผู้รับใบอนุญาตที่ขอใช้บริการข้ามโครงข่ายโทรศัพท์เคลื่อนที่ภายในประเทศทุกรายอย่างเป็นธรรมสมเหตุสมผลและไม่เลือกปฏิบัติข้อ ๖ผู้รับใบอนุญาตมีหน้าที่ ดังต่อไปนี้(๑)จัดทำข้อเสนอการใช้บริการข้ามโครงข่ายโทรศัพท์เคลื่อนที่ภายในประเทศให้เป็นไปตามหลักเกณฑ์และวิธีการตามหมวด๒(๒)แจ้งข้อมูลที่จำเป็นและถูกต้องให้ผู้รับใบอนุญาตรายอื่นที่ขอใช้บริการข้ามโครงข่ายโทรศัพท์เคลื่อนที่ภายในประเทศทราบเพื่อให้สามารถดำเนินการเข้าถึงเพื่อใช้บริการข้ามโครงข่ายโทรศัพท์เคลื่อนที่ภายในประเทศได้เมื่อได้รับการร้องขอ(๓) ดำเนินการเจรจาทำความตกลงในเงื่อนไขของสัญญาการใช้บริการข้ามโครงข่ายโทรศัพท์เคลื่อนที่ภายในประเทศด้วยเจตนาสุจริต(๔)อำนวยความสะดวกให้แก่ผู้รับใบอนุญาตรายอื่นในการใช้บริการข้ามโครงข่ายโทรศัพท์เคลื่อนที่ภายในประเทศของตน(๕) ไม่กระทำการอันมีลักษณะเป็นการผูกขาด ลดหรือจำกัดการใช้บริการข้ามโครงข่ายโทรศัพท์เคลื่อนที่ภายในประเทศ(๖)ไม่กระทำการอันมีลักษณะเป็นการเลือกปฏิบัติต่อผู้รับใบอนุญาตที่ขอใช้บริการข้ามโครงข่ายโทรศัพท์เคลื่อนที่ภายในประเทศข้อ ๗ผู้รับใบอนุญาตอาจปฏิเสธไม่ให้ผู้รับใบอนุญาตรายอื่นใช้บริการข้ามโครงข่ายโทรศัพท์เคลื่อนที่ภายในประเทศได้เฉพาะกรณีดังต่อไปนี้(๑)โครงข่ายโทรศัพท์เคลื่อนที่ที่มีอยู่ไม่เพียงพอแก่การให้ผู้รับใบอนุญาตรายอื่นใช้บริการข้ามโครงข่ายโทรศัพท์เคลื่อนที่ภายในประเทศ(๒) การใช้บริการข้ามโครงข่ายโทรศัพท์เคลื่อนที่มีปัญหาทางเทคนิคที่อาจก่อให้เกิดการรบกวนกิจการโทรคมนาคมหรือเป็นเหตุขัดขวางการโทรคมนาคมให้ผู้รับใบอนุญาตซึ่งปฏิเสธไม่ให้บริการข้ามโครงข่ายโทรศัพท์เคลื่อนที่ภายในประเทศตามวรรคหนึ่งมีหน้าที่ชี้แจงหรือแสดงเหตุแห่งการปฏิเสธนั้นข้อ ๘ค่าตอบแทนการใช้บริการข้ามโครงข่ายโทรศัพท์เคลื่อนที่ภายในประเทศให้เป็นไปตามข้อตกลงระหว่างผู้รับใบอนุญาตซึ่งได้ตกลงร่วมกัน ทั้งนี้ค่าตอบแทนดังกล่าวต้องเป็นอัตราที่เป็นธรรม สมเหตุสมผล และไม่เลือกปฏิบัติรวมทั้งสมเหตุสมผลเมื่อเทียบกับราคาค้าปลีกของผู้รับใบอนุญาตที่ให้บริการข้ามโครงข่ายโทรศัพท์เคลื่อนที่ภายในประเทศเรียกเก็บจากผู้ใช้บริการของตนเองข้อ ๙ผู้รับใบอนุญาตที่ให้บริการข้ามโครงข่ายโทรศัพท์เคลื่อนที่ภายในประเทศต้องประกันคุณภาพของการให้บริการข้ามโครงข่ายโทรศัพท์เคลื่อนที่ภายในประเทศไม่ต่ำกว่าที่จัดให้แก่ผู้ใช้บริการของตนและเป็นไปตามมาตรฐานคุณภาพการให้บริการที่คณะกรรมการประกาศกำหนดข้อ ๑๐ห้ามมิให้ผู้รับใบอนุญาตใช้บริการข้ามโครงข่ายโทรศัพท์เคลื่อนที่ภายในประเทศนอกเหนือไปจากบริการตามขอบเขตที่ได้รับอนุญาตที่ตนสามารถให้บริการบนโครงข่ายโทรศัพท์เคลื่อนที่ของตนเองได้ข้อ ๑๑ผู้รับใบอนุญาตที่ให้บริการข้ามโครงข่ายโทรศัพท์เคลื่อนที่ภายในประเทศมีหน้าที่แสดงชื่อโครงข่ายที่ให้บริการแก่ผู้ใช้บริการของผู้รับใบอนุญาตที่ใช้บริการข้ามโครงข่ายโทรศัพท์เคลื่อนที่ภายในประเทศทราบหมวด ๒ข้อเสนอการใช้บริการข้ามโครงข่ายโทรศัพท์เคลื่อนที่ภายในประเทศ ข้อ ๑๒ ข้อเสนอการใช้บริการข้ามโครงข่ายโทรศัพท์เคลื่อนที่ภายในประเทศต้องจัดทำเป็นเอกสารแสดงเจตนาให้บริการข้ามโครงข่ายโทรศัพท์เคลื่อนที่ภายในประเทศโดยอย่างน้อยต้องประกอบด้วยรายละเอียด ดังต่อไปนี้(๑)รายละเอียดของบริการที่จะอนุญาตให้ใช้บริการข้ามโครงข่ายโทรศัพท์เคลื่อนที่ภายในประเทศมาตรฐานคุณภาพการให้บริการข้ามโครงข่ายโทรศัพท์เคลื่อนที่ภายในประเทศข้อกำหนดและเงื่อนไขสำหรับการใช้บริการข้ามโครงข่ายโทรศัพท์เคลื่อนที่ภายในประเทศรวมถึงกระบวนการและระยะเวลาการเจรจาข้อตกลงการใช้บริการข้ามโครงข่ายโทรศัพท์เคลื่อนที่ภายในประเทศ(๒)กระบวนการและวิธีการใช้บริการข้ามโครงข่ายโทรศัพท์เคลื่อนที่ภายในประเทศ(๓) ค่าตอบแทนการใช้บริการข้ามโครงข่ายโทรศัพท์เคลื่อนที่ภายในประเทศ(๔)ข้อกำหนดเกี่ยวกับหน้าที่และความรับผิดชอบของผู้รับใบอนุญาตที่ใช้บริการข้ามโครงข่ายโทรศัพท์เคลื่อนที่ภายในประเทศและผู้รับใบอนุญาตที่ให้บริการข้ามโครงข่ายโทรศัพท์เคลื่อนที่ภายในประเทศรวมทั้งเงื่อนไขเกี่ยวกับการรักษาความลับ การเปิดเผยข้อมูลและมาตรการด้านความปลอดภัย(๕) เงื่อนไขและขั้นตอนการดำเนินการในกรณีของการขอขยาย เพิ่มเติมหรือลดการใช้บริการข้ามโครงข่ายโทรศัพท์เคลื่อนที่ภายในประเทศ(๖) ขั้นตอน วิธีการและระยะเวลาดำเนินการของผู้รับใบอนุญาตที่ให้บริการข้ามโครงข่ายโทรศัพท์เคลื่อนที่ภายในประเทศที่มีต่อข้อร้องเรียนและข้อโต้แย้งของผู้รับใบอนุญาตที่ใช้บริการข้ามโครงข่ายโทรศัพท์เคลื่อนที่ภายในประเทศ(๗) บทกำหนดความรับผิดกรณีผิดเงื่อนไขของสัญญา(๘) บุคคลและสถานที่ที่ติดต่อได้ข้อ ๑๓ข้อเสนอการใช้บริการข้ามโครงข่ายโทรศัพท์เคลื่อนที่ภายในประเทศต้องไม่มีลักษณะดังต่อไปนี้(๑) มีเงื่อนไขอันเป็นการเลือกปฏิบัติ แบ่งแยกหรือกีดกันผู้รับใบอนุญาตรายอื่น(๒) มีเงื่อนไขที่ไม่สมเหตุสมผลที่อาจเป็นเหตุให้เกิดการผูกขาดหรือลด หรือจำกัดการแข่งขันในการให้บริการโทรคมนาคม(๓)มีค่าตอบแทนการใช้บริการข้ามโครงข่ายโทรศัพท์เคลื่อนที่ภายในประเทศที่ไม่เป็นธรรมไม่สมเหตุสมผล และเลือกปฏิบัติ(๔) มีเงื่อนไขทำให้ผู้ใช้บริการเสียประโยชน์ข้อ ๑๔ ให้ผู้รับใบอนุญาตที่จะให้บริการข้ามโครงข่ายโทรศัพท์เคลื่อนที่ภายในประเทศมีหน้าที่เปิดเผยข้อเสนอการใช้บริการข้ามโครงข่ายโทรศัพท์เคลื่อนที่ภายในประเทศเป็นการทั่วไปและจัดส่งสำเนาข้อเสนอการใช้บริการข้ามโครงข่ายโทรศัพท์เคลื่อนที่ภายในประเทศให้คณะกรรมการภายในกำหนดเวลาดังต่อไปนี้(๑)ในกรณีที่เป็นผู้รับใบอนุญาตอยู่ก่อนวันที่ประกาศนี้มีผลใช้บังคับให้จัดส่งภายในเก้าสิบวันนับแต่วันที่ประกาศฉบับนี้มีผลใช้บังคับ(๒) ในกรณีที่เป็นผู้รับใบอนุญาตภายหลังจากที่ประกาศนี้มีผลใช้บังคับให้จัดส่งภายในเก้าสิบวันนับแต่วันที่เริ่มให้บริการ(๓)ในกรณีที่เป็นผู้รับใบอนุญาตที่มีโครงข่ายโทรศัพท์เคลื่อนที่ที่ไม่สามารถทำงานร่วมกับ(non - interoperability)โครงข่ายโทรศัพท์เคลื่อนที่ของผู้รับใบอนุญาตรายอื่นตามข้อ ๕แต่ต่อมาสามารถทำงานร่วมกับโครงข่ายโทรศัพท์เคลื่อนที่อื่นได้ให้จัดส่งภายในเก้าสิบวันนับแต่วันที่คณะกรรมการแจ้งให้ทราบหมวด ๓ขั้นตอนและกระบวนการเจรจาสัญญาการใช้บริการข้ามโครงข่ายโทรศัพท์เคลื่อนที่ภายในประเทศ ข้อ ๑๕ ผู้รับใบอนุญาตที่จะขอใช้บริการข้ามโครงข่ายโทรศัพท์เคลื่อนที่ภายในประเทศจะต้องจัดทำเป็นหนังสือแสดงเจตจำนงโดยชัดแจ้งและด้วยเจตนาสุจริตแก่ผู้รับใบอนุญาตที่จะให้บริการข้ามโครงข่ายโทรศัพท์เคลื่อนที่ภายในประเทศว่ามีความประสงค์จะขอทำสัญญาการใช้บริการข้ามโครงข่ายโทรศัพท์เคลื่อนที่ภายในประเทศตามเงื่อนไขที่กำหนดไว้ในข้อเสนอการใช้บริการข้ามโครงข่ายโทรศัพท์เคลื่อนที่ภายในประเทศข้อ ๑๖ผู้รับใบอนุญาตต้องไม่กระทำการ ดังต่อไปนี้(๑)ปฏิเสธไม่ให้บริการข้ามโครงข่ายโทรศัพท์เคลื่อนที่ภายในประเทศโดยไม่มีเหตุผลอันสมควรตามกฎหมาย(๒) ละเลย ประวิงเวลาหรือทำให้ล่าช้าในการเจรจาหรือการทำสัญญาการใช้บริการข้ามโครงข่ายโทรศัพท์เคลื่อนที่ภายในประเทศ(๓)ปฏิเสธที่จะให้หรือเปิดเผยข้อมูลสารสนเทศที่ถูกต้องและจำเป็นในการใช้บริการข้ามโครงข่ายโทรศัพท์เคลื่อนที่ภายในประเทศ(๔) กำหนดเงื่อนไขการใช้บริการข้ามโครงข่ายโทรศัพท์เคลื่อนที่ภายในประเทศที่มีลักษณะเป็นการกีดกันการใช้บริการข้ามโครงข่ายโทรศัพท์เคลื่อนที่ภายในประเทศข้อ ๑๗ผู้รับใบอนุญาตที่จะให้บริการข้ามโครงข่ายโทรศัพท์เคลื่อนที่ภายในประเทศและผู้รับใบอนุญาตที่จะใช้บริการข้ามโครงข่ายโทรคมนาคมภายในประเทศจะต้องเจรจาเกี่ยวกับสัญญาการใช้บริการข้ามโครงข่ายโทรศัพท์เคลื่อนที่ภายในประเทศตามแนวทางในข้อเสนอการใช้บริการข้ามโครงข่ายโทรศัพท์เคลื่อนที่ภายในประเทศของผู้รับใบอนุญาตที่จะให้บริการข้ามโครงข่ายโทรศัพท์เคลื่อนที่ภายในประเทศ ทั้งนี้ ให้ถือว่าวันที่ผู้รับใบอนุญาตที่จะให้บริการข้ามโครงข่ายโทรศัพท์เคลื่อนที่ภายในประเทศได้รับหนังสือขอใช้บริการข้ามโครงข่ายโทรศัพท์เคลื่อนที่ภายในประเทศเป็นวันเริ่มต้นของการเจรจาข้อ ๑๘สัญญาการใช้บริการข้ามโครงข่ายโทรศัพท์เคลื่อนที่ภายในประเทศจะต้องมีการกำหนดหน้าที่และความรับผิดชอบระหว่างคู่สัญญาที่ชัดเจนและไม่ทำให้ผู้ใช้บริการเสียประโยชน์ ไม่เป็นการเลือกปฏิบัติ แบ่งแยกหรือกีดกันผู้รับใบอนุญาตรายอื่นและไม่มีข้อกำหนดหรือเงื่อนไขอันมีลักษณะเป็นการผูกขาด ลดหรือจำกัดการใช้บริการข้ามโครงข่ายโทรศัพท์เคลื่อนที่ภายในประเทศหรือการแข่งขันโดยเสรีอย่างเป็นธรรมหมวด ๔กระบวนการระงับข้อพิพาทและการกำกับดูแล ข้อ ๑๙หากผู้รับใบอนุญาตที่ให้บริการข้ามโครงข่ายโทรศัพท์เคลื่อนที่ภายในประเทศและผู้รับใบอนุญาตที่ใช้บริการข้ามโครงข่ายโทรศัพท์เคลื่อนที่ภายในประเทศไม่สามารถเจรจาตกลงกันได้ภายในเก้าสิบวันนับแต่วันเริ่มต้นของการเจรจาให้ถือว่ามีข้อพิพาทเกิดขึ้นข้อ ๒๐ในกรณีที่มีข้อพิพาทเกิดขึ้นเกี่ยวกับการใช้บริการข้ามโครงข่ายโทรศัพท์เคลื่อนที่ภายในประเทศคู่กรณีมีสิทธิร้องขอให้คณะกรรมการวินิจฉัยชี้ขาดโดยยื่นคำร้องเป็นหนังสือพร้อมรายละเอียด ข้อเท็จจริง และหลักฐานต่าง ๆที่เกี่ยวข้อง ทั้งนี้คณะกรรมการจะพิจารณาวินิจฉัยชี้ขาดให้แล้วเสร็จภายในเก้าสิบวันนับแต่วันที่ได้รับข้อพิพาทในกรณีไม่อาจพิจารณาให้แล้วเสร็จภายในระยะเวลาดังกล่าวได้ ให้ขยายระยะเวลาการพิจารณาวินิจฉัยชี้ขาดออกไปอีกได้ตามความจำเป็นแต่ทั้งนี้ ต้องไม่เกินหกสิบวันนับแต่วันครบกำหนดเวลาดังกล่าวข้อ ๒๑ในกรณีที่เป็นข้อพิพาทเกี่ยวกับค่าตอบแทนการใช้บริการข้ามโครงข่ายโทรศัพท์เคลื่อนที่ภายในประเทศคณะกรรมการจะนำหลักการคำนวณจากต้นทุนที่เกิดขึ้นจริงโดยวิธีการจัดสรรต้นทุนทั้งหมด(fully distributed cost)และความสมเหตุสมผลเมื่อเทียบกับราคาค้าปลีกที่ผู้รับใบอนุญาตที่ให้บริการข้ามโครงข่ายโทรศัพท์เคลื่อนที่ภายในประเทศเรียกเก็บจากผู้ใช้บริการของตนเองมาใช้เป็นเกณฑ์ในการพิจารณากำหนดค่าตอบแทนข้อ ๒๒ผู้รับใบอนุญาตที่ให้บริการข้ามโครงข่ายโทรศัพท์เคลื่อนที่ภายในประเทศมีหน้าที่จัดส่งสำเนาสัญญาการใช้บริการข้ามโครงข่ายโทรศัพท์เคลื่อนที่ภายในประเทศให้คณะกรรมการภายในสิบห้าวันนับแต่วันที่ได้มีการลงนามในสัญญาและต้องเปิดเผยสัญญาและเงื่อนไขเกี่ยวกับการใช้บริการข้ามโครงข่ายโทรศัพท์เคลื่อนที่ภายในประเทศเป็นการทั่วไปในกรณีที่มีการยกเลิกหรือแก้ไขเปลี่ยนแปลงสัญญาหรือเงื่อนไขเกี่ยวกับการใช้บริการข้ามโครงข่ายโทรศัพท์เคลื่อนที่ภายในประเทศหรือระงับการใช้บริการข้ามโครงข่ายโทรศัพท์เคลื่อนที่ภายในประเทศให้ผู้รับใบอนุญาตที่ให้บริการข้ามโครงข่ายโทรศัพท์เคลื่อนที่ภายในประเทศมีหน้าที่จัดส่งสำเนาสัญญาและเปิดเผยสัญญาโดยให้นำความในวรรคหนึ่งมาใช้บังคับโดยอนุโลมข้อ ๒๓ในกรณีที่คณะกรรมการเห็นว่าสัญญาและเงื่อนไขเกี่ยวกับการใช้บริการข้ามโครงข่ายโทรศัพท์เคลื่อนที่ภายในประเทศไม่เป็นไปตามที่กำหนดในประกาศนี้หรือขัดต่อกฎหมาย คณะกรรมการอาจสั่งให้ดำเนินการแก้ไขภายในระยะเวลาที่กำหนดประกาศณ วันที่ ๒๔ เมษายน พ.ศ. ๒๕๕๖พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๒ พฤษภาคม ๒๕๕๖โชติกานต์/ผู้ตรวจ๙ พฤษภาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๕๓ ง/หน้า ๒๘/๒๙ เมษายน ๒๕๕๖